**William Henry** "**Bill**" **Gates III** (rođen 28. 10. 1955.) američki je biznismen, filantrop, investitor i računalni programer. Zajedno s Paulom Alenom 1975. osnovao je tvrtku Microsoft, koja je postala najveća tvrtka računalnog softvera na svijetu. Tijekom svoje karijere u Microsoftu, Gates je obavljao dužnost predsjednika upravnog odbora, predsjednika tvrtke i glavnog softverskog arhitekte, te je posjedovao najviše Microsoftovih dionica sve do svibnja 2014. Također je autor i koautor nekolicine knjiga.

Počev od 1987. Forbes ga je plasirao na popis najbogatijih ljudi na svijetu, te je bio na prvom mjestu od 1995. do 2007. ponovno 2009. i drži prvo mjesto od 2014. U razdoblju od 2009. do 2014. udvostručio je svoje bogatstvo s 40 milijardi dolara na nešto više od 82 milijarde dolara. U razdoblju od 2013. do 2014. povećao je bogatstvo za 15 milijardi dolara. Gates je trenutno najbogatiji čovjek na svijetu.

Jedna je od najpoznatijih poduzetnika u revoluciji osobnog računalstva. Gatesa su kritizirali zbog njegovih poslovih taktika, za koje su neke osobe smatrale da su antikonkurentne; ove su kritike dovele i do nekoliko sudskih sporova. Kasnije se odlučio za filantropičan način života donirajući velike sume novca u dobrotvorne svrhe i finacirajući programe znanstvenih istraživanja preko zaklade Bill & Melinda Gates, osnovane 2000. 

U Microsoftu je podnio ostavku s mjesta direktora u siječnju 2000. U tvrtci je ostao na mjestu predsjednika upravnog odbora, te je sebi stvorio poziciju glavnog softverskog arhitekte. U lipnju 2006. objavio je da će, umjesto stalnog radnog vremena, odsad raditi u skraćenom radnom vremenu u Microsoftu, dok će stalno raditi za zakladu Bill & Melinda Gates. Svoje dužnosti postepeno je predao glavnom softverskom arhitektu, Rayu Ozzieu i predsjedniku istraživanja i strategije, Craigu Mundieju. Ozzie je kasnije napustio tvrtku. Gatesov posljednji radni dan (u stalnom radnom odnosu) u Microsoftu bio je 27. lipnja 2008. U veljači 2014. podnio je ostavku s mjesta predsjednika upravnog odbora kako bi radio kao tehnološki savjetnik novoodabranom predsjedniku Satyi Nadelli.

Privatni život
--------------

Rođen je u Seattleu u familiji advokata. S obzirom na svoj utjecaj i bogatstvo, Bill Gates je jedna od najkontroverznijih figura današnjice. 

Bill Gates je od 1. 1. 1994. oženjen za Melindu French, s kojom ima dvije kćeri i sina.

Izvori
------

1. ↑  „Bill Gates (American computer programmer, businessman, and philanthropist)". Pristupljeno 2013-03-20.
2. ↑  Sheridan, Patrick (2014-05-02). „Bill Gates no longer Microsoft's biggest shareholder". CNN Money. Pristupljeno 2014-08-22.
3. ↑  Wahba, Phil (2008-09-17). „Bill Gates tops US wealth list 15 years continuously". Reuters. Arhivirano iz originala na datum 2012-09-16. Pristupljeno 2016-01-13.
4. ↑  „William 'Bill' Gates", *Forbes*, pristupljeno 2014-12-01
5. ↑  „The World's Billionaires". *Forbes*. Pristupljeno 2014-11-30.
6. ↑  „Iceland". International Monetary Fund. Pristupljeno 2016-01-13.
7. ↑  „Forbes magazine profile on Bill Gates". Forbes. 2015. Pristupljeno 2016-01-13.
8. ↑  Manes, Stephen (1994). *Gates: How Microsoft's Mogul Reinvented an Industry and Made Himself The Richest Man in America*. Touchstone Pictures. ISBN 0-671-88074-8.
9. ↑  Lesinski, Jeanne M. (2006). *Bill Gates* (biography). A&E Television Networks. ISBN 0-8225-7027-0.

Vanjske poveznice
-----------------

***Bill Gates*** na Wikimedijinoj ostavi

* Biography of Bill Gates at Microsoft.com
* Time Magazine Profile
* Bill Gates before Microsoft
* Entrepreneurs and American Economic Growth: William H. Gates
* Bill & Melinda Gates Foundation
* Interview with Bill Moyers
* BBC: Bill Gates profile
* Bill Gates House Pictures
* Bill Gates speaks with Peter Jennings of ABC
* BBC Interview with Bill Gates
* Biography of Bill Gates
* Forbes: World's Richest People
* Timeline of Bill Gates Arhivirano 2007-09-27 na Wayback Machine-u and Quotes Arhivirano 2007-09-27 na Wayback Machine-u
* Salary & Compensation of Bill Gates Arhivirano 2006-05-23 na Wayback Machine-u
* Bill Gates Net Worth Page
* Bill Gates Net Worth, Photos & Quotations Arhivirano 2006-07-16 na Wayback Machine-u
* Bill Gates Wealth Index
* 10 Richest People in Tech[*mrtav link*]